|  |  |
| --- | --- |
|  | REPUBLIKA HRVATSKAZADARSKA ŽUPANIJAOPĆINA POSEDARJEJEDINSTVENI UPRAVNI ODJEL |

KLASA: 340-01/19-01/02

URBROJ: 2198/07-1-3-19-02

Na temelju Odluke o prodaji rabljenog službenog vozila u vlasništvu Općine Posedarje (KLASA: 340-01/19-01/02 URBROJ: 2198/07-1/3-19-01, od 20. veljače 2019. godine) i Povjerenstvo za provedbu natječaja objavljuje:

**JAVNI NATJEČAJ**

za prodaju rabljenog službenog vozila u vlasništvu Općine Posedarje

**I. PREDMET JAVNOG NATJEČAJA**

Predmet ovoga natječaja je prodaja rabljenih službenih vozila u vlasništvu Općine Posedarje, kako slijedi:

1. **Peugeot Boxer**

- marka vozila: Peugeot

- tip vozila: Boxer

- model vozila: 350 LH

- broj šasije: VF3ZCPMHC17427056,

- oblik karoserije: otvoreni,

- vrsta motora: dizelski

- snaga motora u Kw: 94

- zapremnina motora cm3: 2800,

- broj prijeđenih kilometara: 213 361 km

- u prometu od: 17.09.2004. godine,

- datum prve registracije: 17.09.2004. godine.

Početna cijena utvrđuje se u iznosu **od 5.811,34 kn sa PDV-om** (pettisuća osamsto jedanaest kuna i tridesetčetiri lipe), sukladno Prometno tehničkom vještvu stalnog sudskog vještaka za strojarstvo, cestovni promet i motorna vozila Sretana Ugrina Broj 723/2019.

**2. Škoda Felicia**

- marka vozila: Škoda

- tip vozila: Felicia

- model vozila: 1.3

- broj šasije: TMBEEA673X5076848

- oblik karoserije: zatvoreni-pick-up

- vrsta motora : benzinski

- snaga motora u Kw: 43

- zapremnina motora cm3: 1289,

- broj prijeđenih kilometara: 194 125 km

- u prometu od: 1999. godine,

- datum prve registracije: 30.03.2004. godine.

Početna cijena utvrđuje se u iznosu od **1.500,00 kn sa PDV-om** (tisuću petsto kuna), sukladno Prometno tehničkom vještvu stalnog sudskog vještaka za strojarstvo, cestovni promet i motorna vozila Sretana Ugrina Broj 727/2019.

**II. NAČIN I UVJETI PRODAJE**

Prodaja se obavlja prikupljanjem pisanih ponuda, fizičkih osoba ili pravnih osoba sa sjedištem u Republici Hrvatskoj, uz prethodnu uplatu jamstva za ponudu u iznosu od 500,00 kuna, u korist računa Općine Posedarje (IBAN: HR1523900011834900004, model: HR68, poziv na broj: 9016–OIB, opis plaćanja: jamčevina – naziv marke vozila za koji su nudi jamčevina).

Ponuditeljima čija ponuda ne bude prihvaćena, jamčevina će biti vraćena u roku od 8 dana od dana proteka roka za dostavu ponuda.

Prodaja vozila obavlja se po načelu „viđeno-kupljeno“, što isključuje sve naknadne prigovore kupca.

Vozilo se može pregledati radnim danom od 8 – 14 sati, na adresi: Općina Posedarje, Trg Martina Posedarskog 1, sve do isteka roka za dostavu ponuda, uz prethodnu najavu na broj telefona: 023 266 180.

Ponuditelj/kupac pored ugovorene cijene snosi i sve porezne i druge zavisne troškove.

**III. SADRŽAJ PONUDE**

Pisana ponuda mora sadržavati:

- ime i prezime ponuditelja fizičke osobe, odnosno naziv pravne osobe, adresu i broj za kontakt,

- presliku osobne iskaznice za fizičke osobe, odnosno presliku izvatka iz sudskog, odnosno obrtnog registra za pravne osobe,

- dokaz o uplati jamčevine u propisanom iznosu,

- broj tekućeg računa za povrat jamčevine ponuditeljima čije ponude ne budu odabrane,

- ponuđenu kupoprodajnu cijenu, najmanje u visini početne cijene vozila.

**IV. DOSTAVLJANJE PONUDA**

Pisane ponude za natječaj podnose se u roku od 5 dana od dana objave natječaja na adresu:

OPĆINA POSEDARJE – Povjerenstvo za provedbu natječaja, Trg Martina Posedarskog 1, 23242 Posedarje s naznakom „Natječaj za prodaju službenog vozila – ne otvaraj!”.

Nepotpune ponude kao i ponude zaprimljene nakon gore navedenog roka, neće se razmatrati.

**V. ODABIR PONUDITELJA**

Najpovoljnijom ponudom smatrat će se ponuda s najvišom ponuđenom kupoprodajnom cijenom uz uvjet da ponuda sadržava sve elemente utvrđene točkom III. ovoga natječaja.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom će se smatrati ponuda ponuditelja koja je prije zaprimljena.

**VI. OSTALE NAPOMENE**

Svi ponuditelji bit će pismenim putem obaviješteni o rezultatima natječaja u roku od 8 dana od dana otvaranja ponuda.

Po zaprimanju obavijesti o izboru najpovoljnijeg ponuditelja, ponuditelj je dužan najkasnije u roku od 5 dana pristupiti sklapanju ugovora o kupoprodaji s Općinom Posedarje te uplatiti cjelokupni ponuđeni iznos kupoprodajne cijene, umanjene za iznos uplaćene jamčevine.

Ako najpovoljniji ponuditelj ne uplati preostali iznos kupoprodajne cijene ili ne pristupi sklapanju kupoprodajnog ugovora u utvrđenom roku, smatrat će se da je odustao od ponude te gubi pravo na povrat uplaćene jamčevine. Kupoprodaja vozila će se ponuditi sljedećem najpovoljnijem ponuditelju.

Ponuditelj koji povuče svoju ponudu nakon otvaranja ponuda gubi pravo na povrat jamčevine.

Povjerenstvo zadržava pravo da bez obrazloženja prihvati ili odbije pojedinu ponudu ili poništi ovaj natječaj u cijelosti i pri tome ne snosi nikakvu odgovornost prema odbijenim ponuditeljima.

Posedarje, 21. veljače 2019.

Povjerenstvo za provedbu natječaja